Finale “Mr. Queen” Capai Penilaian Ke-5 Tertinggi Dalam Sejarah tvN
Drama hit tvN Mr. Queen berakhir dengan rating yang cukup baik. Pada 14 Februari, episod terakhir drama yang dibintangi oleh Shin Hye Sun dan Kim Jung Hyun itu telah mencapai penilaian tertinggi sepanjang siarannya. Menurut Nielsen Korea (via Soompi), finale Mr. Queen telah memperolehi purata skor sebanyak 17.4 peratus dan kemuncaknya sebanyak 19.3 peratus, menduduki tempat pertama dalam slot waktunya di semua saluran (termasuk rangkaian siaran awam). Penilaian itu bukan sahaja mencipta rekod peribadi drama tersebut, tetapi turut meletakkan Mr. Queen di kedudukan kelima dalam senarai penilaian tertinggi dalam sejarah tvN, dibelakang Crash Landing on You, Goblin, Reply 1988 dan Mr. Sunshine. Crash Landing on You, Goblin, Reply 1988  Sementara itu, Love (ft. Marriage and Divorce) memecahkan rekodnya sendiri, yang juga merupakan rating tertinggi dalam sejarah TV Chosun.  Episod terbaru drama tersebut telah mencatatkan purata skor sebanyak 9.7 peratus, sekaligus mencipta rekod baru untuk rancangan itu dan juga rangkaian TV Chosun. Love (ft. Marriage and Divorce) boleh ditonton di Netflix. Akhir sekali di KBS 2TV, drama Homemade Love Story menikmati peningkatan jumlah penonton berbading episod sebelumnya, dengan memperoleh purata rating sebanyak 31 peratus dan 32.8 peratus untuk dua bahagiannya.